છેલ્લા કેટલાક વર્ષોથી ભારત દેશમાં યુવાધન દ્વારા પશ્ચિમી સંસ્કૃતિનું આંધળુ અનુકરણ કરવામાં આવી રહ્યું છે. વિવિધ તહેવારો પહેરવેશ, રહેણી-કરણીની સાથે સાથે વિવિધ ડેની પણ ઉજવણી કરવામાં આવી રહી છે. તેમાંય ખાસ કરીને વેલેન્ટાઈન ડે યુવાધનમાં ઘણો જ લોકપ્રિય બન્યો છે. ૧૪મી ફેબ્રુઆરીના દિવસે ઉજવવામાં આવતા વેલેન્ટાઈન ડે પૂર્વેના સપ્તાહમાં વિવિધ ડેની ઉજવણી કરવામાં આવે છે. હાલ વિવિધ દિવસો જેમ કે રોઝ ડે, પ્રપોઝ ડે, ચોકલેટ ડેની ઉજવણી પાછળ યુુવાધને લાખ્ખો રૃપિયા ખર્ચી નાખ્યા હોવાનું જાણવા મળેલ છે. તેમજ આજે ટેડી ડે નિમિત્તે પણ બજારમાં ટેડીબીયરની ખરીદીમાં ઉછાળો જોવા મળ્યો હતો. ૧૪ ફેબ્રુઆરીના દિવસને પ્રેમીઓના દિવસ તરીકે પશ્ચિમના દેશોમાં ઉજવવામાં આવે છે. આ દિવસને વેલેન્ટાઈન ડે તરીકે ઓળખવામાં આવે છે. છેલ્લા ઘણાં વર્ષોથી આપણા દેશમાં પણ આ દિવસને યુવાધન દ્વારા ધામધૂમથી ઉજવવામાં આવે છે. જો કે કેટલોક વર્ગ એવો પણ છે કે જે આ પ્રકારના દિવસનો વિરોધ કરે છે.